Kamu bisa jelasin ke aku soal Sekolah Menengah Kebangsaan Dato' Mahmud Paduka Raja (1) dalam bahasa melayu?

Sekolah Menengah Kebangsaan Dato' Mahmud Paduka Raja (1) atau nama ringkasnya SMK Dato' Mahmud Paduka Raja (1) ialah sebuah sekolah menengah kebangsaan yang terletak di Jalan Klinik, Tanah Merah, Kelantan. Jarak sekolah hanyalah 1.5 kilometer dari bandar Tanah Merah. Sekolah ini adalah satu-satunya Sekolah Premier di Jajahan Tanah Merah. Ia juga mempunyai sebuah pasukan Pancaragam yang menjadi kebanggaan PPD Tanah Merah.

Pada 2014, Sekolah Menengah Kebangsaan Dato' Mahmud Paduka Raja (1) memiliki 849 pelajar lelaki dan 908 pelajar perempuan, menjadikan jumlah keseluruhan pelajar seramai 1757 orang. Pelajar Muslim seramai 1311 orang manakala pelajar bukan-Muslim pula seramai 444 orang. Ia mempunyai seramai 138 orang guru. Terdapat 62 kelas iaitu 10 kelas untuk setiap tingkatan 1 hingga tingkatan 5 manakala untuk PPU pula terdapat 6 kelas untuk setiap tingkatan 6 bawah dan 6 atas. Sekolah ini menawarkan aliran sains, sastera, agama dan kemanusiaan. Terdapat 8 kelas sains untuk tingkatan 4 dan tingkatan 5 menjadikan sekolah ini mempunyai pelajar aliran sains yang teramai di PPD Tanah Merah. Peratus pelajar sains sekolah ini ialah 40%.